jkorsvik/nowiki_second_scrape_merged huggingface dataset:
Dagny Schjelderup

Dagny Sylvia Schjelderup (født 28. august 1890 i Bergen, død 16. januar 1959 i Grimstad) var en norsk skuespiller, sangerinne og forretningskvinne.


== Familie ==
Dagny Schjelderup var datter av kjøpmann Hagbart Schjelderup og Marie Kramer. Hun ble 27. januar 1910 borgerlig viet i Bergen med konsertmester Victor Schuster. Ekteskapet ble oppløst, og hun var gift annen gang med konsul Thorleif Paus fra 1921 til 1934, og tredje gang med gullsmed Johan Klevenberg. Hun fortsatte dennes virksomhet etter hans død i 1946.


== Liv og virke ==
Dagny Schjelderup ble i 1909 elev ved Den nationale Scene i fødebyen Bergen. Der var hun ansatt til 1915, før hun oppholdt seg i utlandet og utdannet seg videre innenfor sang, blant annet i Tyskland. Hun var elev av blant andre Maserna i Wien, Lincke i København og Ignaz Neumark.Schjelderup fikk sin debut som konsertsangerinne i Kristiania 13. november 1917, da hun sammen med Nationaltheatrets orkester under ledelse av Johan Halvorsen blant annet fremførte arier fra Cavalleria Rusticana, La Boheme og Tosca. Fra 1819 var hun tilknyttet Opera Comique i Kristiania. I april-mai 1923 gjestet hun Den nationale Scene i rollen som Eurydike i operetten Orfeus i underverdenen. Hun opptrådte senere på turné i regi av Norsk Operaforbund.
Fra 1929 var hun fast tilknyttet Nationaltheatret.


== Roller i utvalg ==
Siebel i Faust av Charles Gounod (Den nationale Scene, 1911)
Mimosa i Geisha av Sidney Jones (Den nationale Scene, 1912)
Jørund i Anne Pedersdotter av Hans Wiers-Jenssen (Den nationale Scene, 1912)
Snehvide i Snehvide av Brødrene Grimm (Bergen, 1914)
Eurydike i Orfeus i underverdenen av Jacques Offenbach (Den nationale Scene, 1923)
Nedda i Pagliacci av Ruggiero Leoncavallo (Nationaltheatret, 1931)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 150-151. ISBN 8200056228.
Yrjö Mäkelin

Yrjö Esaias Emanuel Mäkelin (født 1. juni 1875 i Tammerfors, død 18. september 1923 i Helsingfors) var en finsk pressemann og lederskikkelse innen arbeiderbevegelsen.
Han vokste opp i en stor familie i Tammerfors som eldste sønn av skomakermester Vilhelm (Vilho) Mäkelin og hustru Paulina Florentina Hellman. Han begynte tidlig å arbeide i farens skomakerverksted. Han giftet seg i 1897 med Elisabeth (Ellen) Vuorenmaa og flyttet til Björneborg, hvor han stiftet bekjentskap med en av arbeiderbevegelsens foregangsmenn, Eetu Salin, som også var tidligere skomaker. I 1899 var Mäkelin med på Finlands arbetarpartis stiftelsesmøte i Åbo.I 1900 ble han sjefredaktør for partiorganet Kansan Lehti, «Folkebladet», i Tammerfors. Mäkelin fremmet arbeiderklassens sak, særlig i stemmerettssaken, og arbeidet for Finlands uavhengighet fra Russland, offisielt gjennom passiv motstand, og i hemmelighet gjennom Kagalen. Mäkelins forening av sosialdemokratiske og konstitusjonelle kampsaker gjorde ham til en viktig figur på arbeiderpartiets reformistiske fløy. Han fremførte de nasjonale kravene overfor Finlands generalguvernør Ivan Obolenskij i 1904, noe han høstet bred politisk anerkjennelse for, og ble leder for storstreiken i 1905 i Tammerfors.Mäkelin kom i stadig sterkere opposisjon til arbeiderpartiets venstrefløy, og fratrådte som sjefredaktør i Kansan ­Lehti i 1906. Han forsøkte med sin egen avis, Oikeus, «Rettferd», men begynte i 1907 som sjefredaktør i Kansan Tahto, «Folkets vilje», i Uleåborg. Han var også medlem av Finlands landdag i flere perioder frem til Finland erklærte sin uavhengighet i 1917. Han hyllet den russiske februarrevolusjonen i sin avis’ lederspalte. Da den finske borgerkrigen brøt ut mellom «de røde» og «de hvite» i 1918, ble Mäkelin skjøvet til side av mer ytterliggående krefter i eget parti, og var til dels for syk til å delta i krigshandlingene. Han påtok seg imidlertid et «skriftlig agitasjonsoppdrag» for den røde regjeringen. «De hvite» seiret til slutt i krigen.Etter borgerkrigen ble Mäkelin fengslet og dømt til døden for landsforræderi. Han bad ikke om å bli benådet, til tross for oppfordring fra innenriksminister Heikki Ritavuori. Straffen ble omgjort til fengsel på livstid, men han ble løslatt ved et amnesti i 1922. Året etter ble han på nytt fengslet, anklaget for kommunistisk virksomhet, men begikk selvmord på arresthuset med en overdose sovemedisin.


== Referanser ==


== Litteratur ==
Manninen, Turo (2018). Yrjö Mäkelin. Työväenliikkeen tienraivaajan elämä 1875–1923 (finsk). Helsingfors: Into. ISBN 978-952-264-929-4. 


== Eksterne lenker ==
(sv) Yrjö Mäkelin hos Finlands riksdag
Ragnhild Skuthe

Ragnhild Skuthe (født 20. oktober 1986) er en norsk tidligere stuper som representerte Stupklubben Spinn.
Hun vant 10 NM-gull og 22 NM-medaljer i perioden 2000–2006.


== Medaljer i norske mesterskap ==


== Se også ==
Norgesmesterskapet i stup


== Referanser ==
Admiral Gorsjkov-klasse fregatt

Admiral Gorsjkov-klasse fregatt, (russisk: Prosjekt 22350), er den nyeste klasse fregatter som er bygt av Severnaja-verftet i St. Petersburg for den russiske marinen. Klassen ble designet av Severnoye Design Bureau og omfatter bruk av stealth-teknologi. Så langt har seks skip av klassen blitt bestilt med planlagt levering innen 2025. Det første skipet av klassen, Admiral Gorshkov, ble levert 28. juli 2018.


== Referanser ==
Russisk fregatt Admiral Gorsjkov

Russisk fregatt Admiral Gorsjkov (russisk:Адмира́л фло́та Сове́тского Сою́за Горшко́в) er en fregatt i den russiske marinen og første skipet av Gorshkovklasse. Hun ble kjølstrekt i 2006 og sjøsatt i oktober 2010, og ble satt til å begynne fortøyningsprøver i mai 2012. Skipet er oppkalt etter Sergey Gorshkov.
Fregatten gjennomførte prøveturen i nærheten av britiske farvann i Nordsjøen hvor hun ble fulgt av HMS St Albans.Admiral Gorshkov ble først offisielt godkjent for tjeneste for den russiske marinen den 28. juli 2018, dagen før sin debut på en parade i St. Petersburg.Skipet utførte hele 16 skyteøvelser under hele prøveperioden.
Fregatten har et deplasement på 4550 tonn, er 135 meter lang, 16 meter bred  med en topphastighet på 20 knop.
Fregatten Admiral Gorsjkov er underlagt 43. missilskipdivisjon i Nordflåten, som har hjemmehavn  i Severomorsk sammen med Nordflåtens hovedkvarter.


== Referanser ==


== Eksterne lenker ==
(en) Admiral Flota Sovetskogo Soyuza Gorshkov (ship, 2015) – kategori av bilder, video eller lyd på Commons 
Bilder av flytende ut seremoni
Avbildning av frigate
Leptoschema

Leptoschema er en slekt av biller som hører til familien smellere (Elateridae).


== Utseende ==
Middelsstore (ca. 15 millimeter), avlange og slanke, brunlige smellere. Oversiden er fint hårete. Antennene er trådformede, pronotum er noe lengre enn bredt, bakhjørnene spisst skrått tilbaketrukne. Dekkvingene er avsmalnende bakover med fine punktstriper.


== Utbredelse ==
Slekten er utbredt i California.


== Systematisk inndeling ==
Noen arter som tidligere har vært plassert i denne slekten føres nå til slekten Elathous.

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien storsmellere, Elaterinae Leach, 1815
Stammen Pomachiliini Candéze, 1859
Slekten Leptoschema Horn, 1884
Leptoschema praelontactum Stibick, 1970
Leptoschema protractus (Horn, 1871)


== Referanser ==


== Eksterne lenker ==
bugguide.net - bildedatabase over nordamerikanske insekter. Besøkt 20.11. 2019
(en) Leptoschema i Encyclopedia of Life 
(en) Leptoschema i Global Biodiversity Information Facility
Zygocardiophorus

Zygocardiophorus er en slekt av biller som hører til familien smellere (Elateridae).


== Utseende ==
En liten til middelsstor (ca. 7 millimeter), avlang, blank, brunlig smeller. Antennene er trådformede. Pronotum er hvelvet og rundet, sidekantene noe innsvungne foran bakhjørnene, som er lite og butt tilbaketrukne. Et særtrekk er at scutellum er hjerteformet.


== Utbredelse ==
Slekten er kjent fra Tyrkia, Georgia, Iran og Turkmenistan.


== Systematisk inndeling ==
Inntil nylig har artene vært plassert i slekten Cardiophorus, men nå har Zygocardiophorus fått tilbake sin slektsstatus 

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien hjertesmellere (Cardiophorinae) Candéze, 1860
Slekten Zygocardiophorus Iablokoff-Khnzorian & Mardjanian, 1981
Zygocardiophorus nigratissimus (Buysson, 1891)


== Referanser ==


== Eksterne lenker ==
Artikkelen har ingen egenskaper for arter i Wikidata
Vitenskapsåret 1536

Vitenskapsåret 1536 er en oversikt over hendelser, fødte og avdøde personer med tilknytning til vitenskap i 1536.


== Oppdagelsesreiser ==
15. juli – Jacques Cartier vendte tilbake til Saint-Malo etter sin andre ekspedisjon til Nord-Amerika, med fortelling om «Kongedømmet Saguenay».
Álvar Núñez Cabeza de Vaca avsluttet en åtte år lang ekspedisjon i Amerika. Beretningen ble publisert i 1542.


== Matematikk ==
Adam Ries fikk publisert boken «Ein Gerechent Büchlein auff den Schöffel Eimer vnd Pfundtgewicht…», med tabeller for beregning av dagligvarenes pris, rettet mot allmennheten. Leipzig.


== Botanikk ==
Charles Estienne fikk publisert «Seminarium, et Plantarium fructiferarum praesertim arborum quae post hortos conseri solent, Denuo auctum & locupletatum. Huic accessit alter libellus de conserendis arboribus in seminario: deque iis in plantarium transserendis atque inserendis». Paris.
Jean Ruel fikk publisert «De Natura stirpium libri tres» (Om naturens planter, tre bøker), den første boken om deskriptiv botanikk. Paris.


== Medisin og fysiologi ==
Johann Dryander fikk publisert verket «Anatomia capitis humani», den første anatomiske beskrivelsen av det menneskelige hodet. Marburg
Charles Estienne fikk publisert avhandlingene «De vasculis libellus, adulescentulorum causa ex Baysio decerptus. Addita vulgari Latinarum vocum interpretatione» i Paris og «De re vestiaria libellus, ex Bayfio excerptus: addita vulgaris linguae interpretatione, in adulescentulorum gratiam atque utilitatem» i Lyon.
Paracelsus fikk publisert verket «Die grosse Wundartzney» om kirurgi. Ulm.
Thomas Elyot fikk publisert boken «The Castell of Helth», den første engelskspråklige boken om medisinsk vitenskap. London.


== Fødsler ==
april – Egnazio Danti (død 1586), italiensk matematiker og astronom.
19. mai − Zhu Zaiyu (død 1611), kinesisk matematiker, fysiker, koreograf og musiker.
28. oktober – Felix Plater (død 1614), sveitsisk lege.
Ukjent dato −
Juan de Fuca (død 1602), gresk-født oppdagelsesreisende.
Henri de Monantheuil (død 1606), fransk matematiker og lege.


== Dødsfall ==
6. januar − Baldassare Peruzzi (født 1481), italiensk arkitekt.


== Referanser ==
Bagoong

Bagoóng; ilokano: bugguong) er en filippinsk smakstilsetning som er delvis eller helt produsert enten av fermentert fisk (bagoóng isdâ) eller krill (bagoóng alamáng) med salt. Fermenteringen er også basis for den fiskesaus som kalles patís.Det er mange varianter, ofte ut fra hvilken region på Filippinene det dreier seg om.


== Referanser ==


== Eksterne lenker ==
Russisk destroyer Admiral Tsjabanenko

Destoyeren «Admiral Tsjabanenko» er en Udaloy II-klassen anti-ubåt destroyer i den russiske marinen. Destroyeren ble kjølstrekt i 1989, under Sovjet-perioden, og var ferdig i Russland 10 år senere, etter oppløsningen av Sovjetunionen.
I 1999 ble hun utplassert til 14. antiskipsbrigade i Nordfllåten. Admiral Chabanenko er hittil den eneste fartøy av Udaloy II klasse. Hun er oppkalt etter Admiral Andrei Tsjabanenko, kommandør av den Nordlflåten mellom 1952 og 1962.
Destroyeren har et deplasement på 6200 tonn, er 163 meter lang, 19 meter bred  med en topphastighet på 35 knop.


== Referanser ==
Russisk destroyer Admiral Levtsjenko

Admiral Levtsjenko er en russisk destroyer av Udaloy-klassen. Skipet ble kjølstrekt i 1982 og ble levert til den sovjetiske marinen i 1988. Etter Sovjetunionens fall fortsatte skipet sin tjeneste i den russiske marinen, og 2016 var hun en del av 14. antiskipsbrigade i Nordflåten. Hun er oppkalt etter admiral Gordej Levtsjenko.
Destroyeren har et deplasement på 6200 tonn, er 163 meter lang, 19 meter bred  med en topphastighet på 35 knop.
I 2010 var Admiral Levchenko en del av de russiske operasjoner for å bekjempe piratvirksomhet utenfor Somalia-kysten.I juni 2006 var destroyeren på besøk til  Haakonsvern. Dette var første gang et russisk marinefartøy besøkte basen etter Den kalde krigen.


== Referanser ==
Gordej Levtsjenko

Gordej Ivanovitsj Levtsjenko (russisk: Гордей Иванович Левченко, født 1. februar 1897 i Dubrovka i daværende russiske imperium, nå Ukraina, død 26. mai 1981) var en sovjetisk marinesjef og admiral fra 1944.
Levtsjenko sluttet seg til den keiserlige russiske marinen i 1913. Han ble uteksaminert fra krigsskolen i 1914, og i 1916 ble uteksaminert som artillerioffiser. Han deltok i første verdenskrig,  oktoberrevolusjonen og den den russiske borgerkrigen. Han var involvert i stormingen Vinterpalasset og kjempet mot Hvite styrker med general Nikolaj Judenitsj. Levtsjenko ble medlem av Sovjetunionens kommunistiske parti i 1919 og tok del i å slå tilbake mytteri i Krasnaja Gorka-fortet og Kronstadt-opprøret. 


== Referanser ==


== Kilder ==
Отдел Санкт-Петербургской епархии по связям с ВМФ Arkivert 12. desember 2012 hos Wayback Machine. Arkivert 2012-12-12 hos Wayback Machine
Ida Schmidt

Ida Sophie Schmidt (født Nordaas 11. april 1834 i København, død 11. juni 1905 i København) var en dansk skuespillerinne.


== Familie ==
Ida Schmidt var datter av Peter Hansen Nordaas (1795-1838) og Mette Christine Jacobsen (1801-1888) Hun ble 29. mai 1855 gift i Ålesund med skuespiller Ferdinand Vilhelm Schmidt. De var foreldre til skuespiller Betzy Kofoed.


== Liv og virke ==
Ida Schmidt debuterte 1. september 1854 med Thomas Cortes' teaterselskap i Moss, i rollen som Hortence i Enten elskes eller døe. Sesongene 1854-1855 og 1855-1856 reiste hun med Cortes' selskap.
Senere reiste hun til Danmark sammen med ektemannen. Der var hun i 1861-1862 og 1862-1863 tilknyttet William Otto Pedersens selskap i Odense. I 1865 var hun tilbake i Norge, hvor hun blant annet opptrådte på Klingenberg. I 1866 medvirket hun igjen i Cortes' oppsetninger, blant annet i Bergen. Hun opptrådte dessuten i gjesteroller ved Christiania Theater i perioden 1865-1857.
Sammen med datteren Betzy Kofoed opptrådte hun med Wilhelm Fogth i Trondheim sesongen 1874-1875. Deretter spilte hun ved Møllergatens Folketheather.


== Roller i utvalg ==
Hortence i Enten elskes eller døe av Eugène Scribe og Dumanoir (Moss, 1854)
Fatme i Kalifen paa Eventyr av Erik Bøgh (Klingenberg, 1865)
Evrydike i Orfeus i Underverdenen av Jacques Offenbach (Bergen, 1866)
Athenais i En ung Piges Roman (Bergen, 1868)
Fanchette i operetten Ved Lygteskin av Léon Battu, Michel Carré og Jacques Offenbach (Folketheatret, 1876)
Anitta i Grænsejægerens Datter av P. M. Peterson (Folketheatret, 1876)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 152. ISBN 8200056228. 


== Eksterne lenker ==
(no) Ida Schmidt hos Sceneweb
Elathous

Elathous er en slekt av biller som hører til familien smellere (Elateridae).


== Utseende ==
Middelsstore (6 - 12 millimeter), avlange, mørke smellere. Oversiden er fint hårete. Hodet er kort og bredt, med små fasettøyne. Antennene er 11-leddete, knapt så lange som hodet + pronotum, litt utvidete. Brystskjoldet (pronotum) er rundet sett ovenfra, gjerne omtrent så langt som bredt, blankt og ganske tett og fint punktert. Sidekantene er tydelig markerte, og bakhjørnene litt tilbaketrukket. Dekkvingene er langsmale, omtrent så brede som brystskjoldet, med kraftige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
Artenes larver lever i jorda, der de eter planterøtter.


== Skadedyr og nyttedyr ==
Noen arter av tannsmellere er brysomme skadedyr i jord- og hagebruk fordi larvene (kjølmark) spiser røtter.


== Utbredelse ==
Slekten har en holarktisk utbredelse, det synes finnes særlig mange arter i og rundt Tyrkia.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856
Stammen Dendrometrini Gistel, 1856
Understammen Dendrometrina Gistel, 1856 (eller Athoina Candéze, 1860)
Slekten Elathous Reitter, 1890
Elathous bicolor (LeConte, 1853)
Elathous brevicornis Fall, 1934
Elathous brucki (Candèze, 1878)
Elathous brunnellus Fall, 1934
Elathous brunneus (Lewis, 1894)
Elathous buyssoni Reitter, 1890
Elathous californicus Van Dyke, 1932
Elathous candezei Reitter, 1890
Elathous chiarae Guglielmi & Platia, 1985
Elathous crovatoi Platia & Schimmel, 1993
Elathous cyprius (Baudi di Selve, 1871)
Elathous depresus Platia & Schimmel, 1991
Elathous discalceatus (Say, 1834)
Elathous ekaterinae Preiss, 2003
Elathous emgei (Schwarz, 1893)
Elathous impressifrons (Hampe, 1866)
Elathous lizleri Mertlik, 2005
Elathous lizlerwerneri Mertlik & Dusanek, 2006
Elathous mertliki Platia & Schimmel, 1992
Elathous nebulosus (Van Dyke, 1932)
Elathous niger Schwarz, 1897
Elathous nigricans Platia & Schimmel, 1991
Elathous pavesii Platia & Schimmel, 1992
Elathous perrisii (Desbrochers des Loges, 1873)
Elathous platiai Zapata de la Vega, Jos Luis, 2007
Elathous rufobasalis Wurst, 1994
Elathous rufus (Candèze, 1860)
Elathous schwarzi Reitter, 1898
Elathous serti M. Kabalak, Platia & Avci, 2013
Elathous smyrnensis Schwarz, 1903
Elathous syriacus Schwarz, 1903
Elathous turcicus Platia & Gudenzi, 2005
Elathous vasquezi (Cobos, 1969)
Elathous yamamotoi Ôhira, 1995
Elathous zagrosensis Nasserzadeh, Platia, Parsi & Serri, 2018 


== Referanser ==


== Eksterne lenker ==
bugguide.net - bildedatabase over nordamerikanske insekter
(en) Elathous i Encyclopedia of Life 
(en) Elathous i Global Biodiversity Information Facility 
(en) Elathous hos Fauna Europaea 
(en) Elathous hos NCBI 
Elathous – detaljert informasjon på Wikispecies
Leticia Ochoa Delgado

Leticia Ochoa Delgado (født 4. mars 1979) er en meksiknsk funksjonshemmet friidrettsutøver, som konkurrerer i klassen F52, som er for sittende utøvere innen parafriidrett. 


== Bakgrunn ==
Delgado sitter i rullestol fordi hun fikk polio da hun var fire måneder gammel. Hun begynte med parafriidrett da hun var 15 år gammel.


== Idrettskarriere ==
Hun deltok i Paralympiske sommerleker 2004, og kom der på ellevteplass i diskos og kulestøt. Under Paralympiske sommerleker 2008 kom hun på niendeplass i spydkast. Hun deltok i Para-VM i friidrett 2013 i Frankrike, og kom der på fjerdeplass i diskos i klassen F52/53.Under Para-VM i friidrett 2015 fikk hun sølv i diskos, bak Rachael Morrison fra USA. Hun kom på fjerdeplass i diskos både under Paralympiske sommerleker 2016 og Para-VM i friidrett 2017.Under Parapanamerikanske leker 2019 i Peru kom hun på andreplass i diskos, bak Elizabeth Rodrigues fra Brasil.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
(en) Profil hos IPC
(en) Profil hos Parapanamerikanske leker 2019 Arkivert 27. november 2019 hos Wayback Machine.
Martha Liliana Hernández Florián

Martha Liliana Hernández Florián (født 20. mai 1988 fra Guamal i Colombia) er en colombiansk funksjonshemmet friidrettsutøver, som konkurrerer i klasse F36/T36, som er for utøvere med koordineringsvansker, grunnet hypertoni, ataksi eller atetose, samt utøvere med cerebral parese, men som ikke sitter i rullestol. Hun konkurrerer på sprintdistanser og i kastøvelser.


== Bakgrunn ==
Hernández er født med cerebral parese. Hun begynte med parafriidrett i 2009, men ble gravid like etterpå, og fødte en datter i 2010.


== Idrettskarriere ==
Hun deltok i Paralympiske sommerleker 2012 i London, og kom der på niendeplass i diskos, og hun ble slått ut i forsøksheatet på 100 meter i klassen T36, der hun kom på femteplass i sitt heat. Året etter deltok hun i Para-VM i friidrett 2013 i Frankrike, og kom der på femteplass i diskos og på 100 meter.Hun fikk tre medaljer under Parapanamerikanske leker 2015 i Canada. I kulestøt fikk hun sølv i klassen F35/36, bak Marivana Oliveira da Nobrega fra Brasil, og hun fikk bronse på 100 meter og 200 meter. Under Paralympiske sommerleker 2016 fikk hun bronse på 100 meter i klassen T36, bak Yanina Andrea Martinez og Claudia Nicoleitzik, og hun kom på femteplass på 100 meter. Colombia kom også på femteplass på 4 x 100 meter stafett i klassen T35-38, med Hernández på laget. Hun nådde ikke finalen på 200 meter.Under Parapanamerikanske leker 2019 i Peru vant hun kulestøt, og hun fikk bronse på 100 meter og på 4 x 100 meter stafett i åpen klasse.


== Referanser ==


== Eksterne lenker ==
(en) Profil hos IPC
(en) Profil hos Parapanamerikanske leker 2019 Arkivert 21. september 2019 hos Wayback Machine.
Mayerli Buitrago Ariza

Mayerli Buitrago Ariza (født 4. november 1986) er en colombiansk funksjonshemmet friidrettsutøver, som konkurrerer i klasse F41, som er en klasse for kortvokste utøvere innen parafriidrett. Hun konkurrerer i kastøvelser.


== Idrettskarriere ==
Buitrago deltok i Parapanamerikanske leker 2019 i Peru, og  vant der kulestøt i klassen F40/41. Hun fikk også bronse i diskos, bak Agustina Antonella Ruiz fra Argentina og Thalia de Souza Pereira fra Brasil.


== Referanser ==


== Eksterne lenker ==
(en) Mayerli Buitrago Ariza – IPC.infostradasports.com 
(en) Profil hos IPC
(en) Profil hos Parapanamerikanske leker 2019 Arkivert 27. november 2019 hos Wayback Machine.
Lauren Powley

Lauren Powley (født 5. mars 1984) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Lauren Powley – Olympedia 
(en) Lauren Powley – Sports-Reference (OL-resultater – arkivert)
Dina Rizzo

Dina Rizzo (født 24. mars 1980) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Dina Rizzo – Olympedia 
(en) Dina Rizzo – Sports-Reference (OL-resultater – arkivert)
Kate Barber

Kate Barber (født 22. november 1976) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Kate Barber – Olympedia 
(en) Kate Barber – Sports-Reference (OL-resultater – arkivert)
Tiffany Snow

Tiffany Snow (født 2. desember 1981) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Tiffany Snow – Olympedia 
(en) Tiffany Snow – Sports-Reference (OL-resultater – arkivert)
Dana Sensenig

Dana Sensenig (født 30. november 1984) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Dana Sensenig – Olympedia 
(en) Dana Sensenig – Sports-Reference (OL-resultater – arkivert)
Carrie Lingo

Carrie Lingo (født 27. september 1979) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Carrie Lingo – Olympedia 
(en) Carrie Lingo – Sports-Reference (OL-resultater – arkivert)
Angie Loy

Angie Loy (født 23. april 1982) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Angie Loy – Olympedia 
(en) Angie Loy – Sports-Reference (OL-resultater – arkivert)
Kelly Doton

Kelly Doton (født 2. februar 1982) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Kelly Doton – Olympedia 
(en) Kelly Doton – Sports-Reference (OL-resultater – arkivert)
Jesse Gey

Jesse Gey (født 1. juli 1985) er en amerikansk landhockeyspiller.
Hun representerte USA under Sommer-OL 2008 i Beijing, hvor hun ble nummer 8.


== Referanser ==


== Eksterne lenker ==
(en) Jesse Gey – Olympedia 
(en) Jesse Gey – Sports-Reference (OL-resultater – arkivert)